Tang U Jisu Khrist Uba pynim 


Bad kan kha ïa u khun shynrang, bad men khot kyrteng ïa u Jisu, 
naba un pynim ïa la ki briew na ki pop jong ki. Mathaios 1:21 


Naba U Blei u la ieit katta katta ia ka pyrthei, ba u la aiti noh ia 
la u khun ba la kha marwei, ba uei uei ruh uba ngeit ha u un ym 
jot noh, hynrei un ioh ia ka jingim bymjukut. loannis 3:16 


U Jisu u la jubab, Nga long ka lynti, bad ka jingshisha, bad ka 
jingim: ym don uba wan sha U Kpa, lymda da nga. loannis 14:6 


Namar ym don kawei pat ka kyrteng hapoh ka bneng ia kaba la 
ai hapdeng ki briew da kaba dei ban pynim ia ngi. Ki Kam 4:12 


Namar nga la ai ha phi nyngkong eh ia kata kaba nga ruh nga la 
pdiang, ba U Khrist u la iap na ka bynta ki pop jong ngi, katba 
kum ki Jingthoh Bakhuid; bad ba la tep ia u, bad ba u la mihpat 
ha kaba lai sngi katba kum ki jingthoh: 1 Korinth 15:3-4 


Ha uba ngi don ka jingsiewspah da ka snam jong u, kata ka 
jingmap ia ki pop jong ngi, katba kum ka jingkyrhai ka jingaiei 
jong u; Ephesos 1:7 


Ki don saw tylli ki jingshisha kiba ngi dei ban sngewthuh bha: 
1. U Blei u ieit eh ia phi. 


U kwah ba phin ioh ia ka jingim bymjukut ha bneng ryngkat bad U. 

Naba U Blei u la ieit katta katta ia ka pyrthei, ba u la aiti noh ia la u khun 
ba la kha marwei, ba uei uei ruh uba ngeit ha u un ym jot noh, hynrei un 
ioh ia ka jingim bymjukut. loannis 3:16 


U kwah ba phin ioh ia ka jingim kaba dap kyrhai bad kaba don jingmut 
bad U. 

U nongtuh u wan ban tuh, ban pyniap bad ban pynjot. Nga la wan ba kin 
ioh ka jingim, bad ba kin ioh kyrhai ia ka. loannis 10:10 


Wat hapdeng kane, bun ki briew kim mad ia ka jingim kaba don jingmut 
bad kim thikna la ki don ne em ia ka jingim bymjukut namar... 


2. U briew u long uba pop da ka jinglong tynrai. Dei na kata ka daw ba la 
pyniakhlad ia u na U Blei. 


Baroh kila leh pop. 

Naba baroh kila leh pop, bad ki la duh noh ia ka burom U Blei; Rom 3:23 
Naba ka jingieit ia ka pisa ka long ka tynrai jong ki jingsniew baroh... 

1 Timothi 6:10 


Ka bainong jong ka pop ka long ka jingiap. 
Namar ka bainong ka pop ka long ka jingiap... Rom 6:23 


Ka Baibl ka batai bniah ia ar jait ki jingiap: 


e Ka jingiap ha ka met 
Bad kumba la buh ia ki briew ban iap tang shisien, bad hadien kane ka 
jingbishar: Hebru 9:27 


e Ka jingiap ba kynja mynsiem ne ka jingiakhlad bymjukut na U Blei ha 
dujok 

Hynrei kita kiba sheptieng, bad ki bym ngeit, bad kiba ijli, bad kiba 
pyniap briew, bad kiba klim, bad ki nongleh jadu, bad ki nongmane 
bleithaw, bad ki nonglamler baroh, kin ioh ia ka bynta jong ki ha kata ka 
pung kaba meh da ka ding bad u kyndok: kaba long ka jingiap kaba ar. 
Jingpynpaw 21:8 


Lada u briew u iakhlad noh na U Blei namar ka pop jong u, kaei 
ka lad ban weng ia kane ka jingeh? Ngi ju pyrkhat bunsien ba ki 
lad jingpynbeit ki long: ka niam, ki kam babha, bad ka akor 
babha. 


Hynrei ka don tang kawei ka jingpynbeit na U Blei. 
3. U Jisu Khrist U long ka lynti sha bneng. 
Kane ka long ka jingpynbna U Blei. 


U Jisu u la jubab, Nga long ka lynti, bad ka jingshisha, bad ka 
jingim: ym don uba wan sha U Kpa, lymda da nga. loannis 14:6 


U la siew ia ka jingpynshitom kaba pura na ka bynta ki pop jong ngi. 
Naba U Khrist ruh u la shah shitom tang shisien na ka bynta ki pop, Uba 
hok na ka bynta ki bymhok, khnang ba un ioh ialam ia ngi sha U Blei, 
haba la pyniap ia u ha ka doh, hynrei la pynim ia u da ka mynsiem: 

1 Petros 3:18 

Ha uba ngi don ka jingsiewspah da ka snam jong u, kata ka jingmap ia ki 
pop jong ngi, katba kum ka jingkyrhai ka jingaiei jong u; Ephesos 1:7 


U don ka jingkular jong ka jingim bymjukut. 

Jar uba ngeit ha U Khun u don ka jingim bymjukut, bad uta u bym ngeit 
ha U Khun un ym Tohi ïa ka jingim, hynrei ka jingbitar U Blei ka ïaisah 
halor jong u. loannis 3:36 

Namar ka bainong ka pop ka long ka jingiap; hynrei kata ka jingai U Blei 
ka long ka jingim bymjukut ha U Jisu Khrist uba U Trai jong ngi. Rom 6:23 


4. Ngi donkam ban ngeit ha U Jisu Khrist ban ioh jingpynim. 


Ka jingpynim jong ngi ka dei na ka jingaiei U Blei da ka jingngeit 
ha U Jisu Khrist. 

Naba da ka jingaiei la pynim ia phi da ka jingngeit; bad kata kam 
long na phi hi: ka long ka jingai U Blei: ym na ki jingleh, ba uno 
uno ruh un ym sngew sarong. Ephesos 2:8-9 


Naba uno uno ruh uban kyrpad ia ka kyrteng U Trai yn pynim. 
Rom 10:13 


Ka Jingduwai jong U Nongpop 


To duwai ia kane da ka jingngeit: 

Trai Jisu, khublei shibun ba me ieit ia nga. Nga phla ba nga long 
u nongpop bad nga pan map na phi. Khublei ia ka jingiap jong 
me halor ka diengphna, ka jingtep, bad ka jingmihpat jong me 
ban siew ia ki pop jong nga baroh. Nga shaniah ha me kum U 
Trai bad U Nongpynim jong nga. Nga pdiang ia ka jingai jong phi 
ia ka jingim bymjukut bad nga aiti ia ka jingim jong nga ha phi. 
larap ia nga ban kohnguh ia ki hukum jong me baroh bad ban 
long uba sngewbha ha khmat jong me. Amen. 


Lada phi la shaniah ha U Jisu Khrist, kine harum ki la jia ha phi: 


e Mynta, phi don ka jingim bymjukut bad U Blei. 

Bad kane ka long ka mon uta uba la phah ia nga, ba baroh kiba 
iohi ia u khun bad kiba ngeit ha u, kin ioh ia ka jingim bymjukut: 
bad ngan pynmih pat ia u ha ka sngi kaba khatduh. loannis 6:40 


e Baroh ki pop jong phi la siew bad la map. 

(ka mynnor, ka mynta, ka lawei) 

Hynrei Une u la ainguh tang kawei ka jingknia na ka bynta ki 
pop junom, u la shong sha ka kti kamon U Blei; Ki Hebru 10:12 


e U long u jingthaw bathymmai ha khmat U Blei. Ka dei ka jingsdang jong ka jingim 
thymmai jong phi. 

Namar kata lada uno uno ruh u don ha U Khrist, u long u jingthaw bathymmai; ha 
khmih, kiei kiei baroh ki la jia long kiba thymmai. 2 Korinth 5:17 


e U la long u khun U Blei. 
Hynrei kat kiba la pdiang ia u, ha kita u la ai bor ban long ki khun U Blei, wat ha kita 
kiba ngeit ha ka kyrteng jong u: loanis 1:12 


Ki kam babha kim long ka lad ba ngin ioh jingpynim, hynrei ki long ki jingpynshisha 
ne soh jong ka jingpynim jong ngi. 

Naba ngi long ka jingthaw jong u, ba la thaw ha U Khrist Jisu ia ki jingleh babha, ia 
kiba U Blei u la khreh lypa ba ngin iaid ha ki. Ephesos 2:10 


U blei un kyrkhu ia phi! 


